ମେରାଇନ ଡ୍ରାଇଭ, ମୁମ୍ବାଇ

**ମେରାଇନ ଡ୍ରାଇଭ **ଭାରତୀୟ ରାଜ୍ୟ ମହାରାଷ୍ଟ୍ରର ମୁମ୍ବାଇ ମହାନଗରର ଦକ୍ଷିଣ ମୁମ୍ବାଇରେ ସମୁଦ୍ର କୁଳକୁ ଲାଗି ରହିଥିବା ଏକ ୩.୫ କିଲୋମିଟର ଦୀର୍ଘ ସମୁଦ୍ର ତଟ ରାସ୍ତା । ଏହା C ଆକୃତିର ଏକ ୬-ଲେନ ବିଶିଷ୍ଟ ପ୍ରଶସ୍ତ କଂକ୍ରିଟ ନିର୍ମିତ ରାସ୍ତା । ଏହା ନାରୀମାନ ପଏଣ୍ଟରୁ ବାବୁଳନାଥ ଓ ମାଲାବାର ପାହାଡକୁ ସଂଯୋଗ କରିଥାଏ । ସମୁଦ୍ର ଭିତରୁ ଉଦ୍ଧାର କରାଯାଇଥିବା ସ୍ଥାନରେ ଏହି ମେରାଇନ ଡ୍ରାଇଭ ନିର୍ମାଣ କରାଯାଇଛି ।ରାତ୍ର କାଳରେ ଉଛ ସ୍ଥାନରୁ ଦେଖିଲେ ରାସ୍ତା ଆଲୋକମାଳାରେ ସଜ୍ଜିତ ଏହି ସ୍ଥାନ ଏକ ମୁକ୍ତା ଖଚିତ ହାର ପରି ଦୃଶ୍ୟମାନ ହେଇଥିବାରୁ  ମେରାଇନ ଡ୍ରାଇଭକୁ " କୁଇନ୍ସ ନେକଳସେ " ବୋଲି କୁହାଯାଇଥାଏ ।** **

## ବିଶଦ ବର୍ଣ୍ଣନା 
ସରକାରୀ ଭାବରେ ଏହି ରାସ୍ତାର ନାମ " ନେତାଜୀ ସୁଭାଷ ଚନ୍ଦ୍ର ମାର୍ଗ " ରଖାଯାଇଥିଲେ ମଧ୍ୟ ଏହା କ୍ୱଚିତ ବ୍ୟବହାର ହେଇଥାଏ । ଏହାର ତତବର୍ତୀ ସ୍ୱ୍ଠନ ପାମ ବୃକ୍ଷ ମାଳ ରହିଛି । ମେରାଇନ ଡ୍ରାଇଭର ଉତ୍ତର ମୁଣ୍ଡରେ ଚୌପାତି ବେଳାଭୂମି ରହିଛି ।ଏହି ବେଳାଭୂମିକୁ ଲାଗି ଅନେକ ରେଷ୍ଟୁରାଣ୍ଟ ରହିଥିବା ବେଳେ ବେଳାଭୂମିରେ ମିଳୁଥିଉବା " ଭେଲ ପୁରୀ " ଏକ ବହୁଳ ଆଦୃତ ଖାଦ୍ୟ । ଏହି ବେଳା ଭୂମିର ତଳ ଅଞ୍ଚଳରେ ସହରର ଏକ ସମ୍ଭ୍ରାନ୍ତ ଆବାସିକ ଅଞ୍ଚଳ " ୱାଲକେଶ୍ୱର ରହିଛି । ଏଠାରେ ମହାରାଷ୍ଟ୍ରର ଗଭର୍ଣରଙ୍କ ଆବାସ ମଧ୍ୟ ରହିଛି । 

୧୯୨୦ ଓ ୧୯୩୦ ମସିହା ସମୟରେ ଏଠାରେ ବହୁ ସଂଖ୍ୟାରେ ପାର୍ସି ଧନାଢ୍ୟ ବ୍ୟକ୍ତି ଡେକୋ ସ୍ଥାପତ୍ୟ କଳା ଅନୁସାରେ ଗୃହ ନିର୍ମାଣ କରିଥିଲେ । ଏସପ୍ଲାନଡେ ଅଞ୍ଚଳର ,ଭୂସତ୍ତିର ମୂଲ୍ୟ ଖୁବ ଅଧିକ । ଏହି ଅଞ୍ଚଳରେ ପଞ୍ଚ-ତାରକା ବିଶିଷ୍ଟ ଓବେରୟ ହୋଟେଲ , ଇଣ୍ଟର କଣ୍ଟିନେଣ୍ଟାଲ ହୋଟେଲ , ହୋଟେଲ ମେରାଇନା ପ୍ଲାଜା , ସି ଗ୍ରୀନ ହୋଟେଲ ସହ କିଛି କ୍ଷୁଦ୍ର ହୋଟେଲ ମଧ୍ୟ ରହିଛି । ଏହି ମେରାଇନ ଡ୍ରାଇଭ ମୁମ୍ବାଇ ରନାରୀମାନ ପଏଣ୍ଟଠାରେ ଥିବା ମୁଖ୍ୟା ବ୍ଯବସାୟିକ ଅଞ୍ଚଳକୁ ସହରର ଅନ୍ୟ ଅଞ୍ଚଳକୁ ସଂଯୁକ୍ତ କରିଥାଏ । 

୧୯୪୦ ମସିହାରୁ ଏଠାରେ ଅନେକ ବିଖ୍ୟାତ ଚଳଚ୍ଚିତ୍ର ଅଭିନେତା , ଅଭିନେତ୍ରୀ , ଗାୟକ , ଗାୟିକା ଓ ଅନ୍ୟ ବିଶିଷ୍ଟ ବ୍ୟକ୍ତି ଏଠାରେ ରହିଆସୁଛନ୍ତି । ନାର୍ଗିସ , ରାଜକପୁର , ସୁରେଇୟାଙ୍କ ପରି ଜନପ୍ରିୟ ଫିଲ୍ମ କଳାକାର ଏଠାରେ ରହୁଥିଲେ ।

ବୃହତ୍ତର ମୁମ୍ବାଇ ମୁନ୍ସିପାଳ କର୍ପୋରେସନଦ୍ୱାରା ୭୨ ବର୍ଷ ଆଗରୁ ନିର୍ମିତ ହେଇଥିବା ଏହି ରାସ୍ତାର   ପୁନର୍ନିର୍ମାଣ କାର୍ଯ୍ୟ ଆରମ୍ଭ କରାଯାଇଛି । 

 == ମୁଖ୍ୟ ଘଟଣା ବଳି ==
 ନିକଟ ଅତୀତରେ ଏଠାରେ ହେଇଥିବା କେତେକ ବିଖ୍ୟାତ ଘଟଣା ବଳି , 
* ୨୦୧୪ ମସିହାରେ ଭାରତର ୬୫ ତମ ଗଣରାଜ୍ୟ ଦିବସରେ ମହାରାଷ୍ଟ୍ର ସରକାରଙ୍କ ପ୍ରୋଟୋକଲ ବିଭାଗ ତରଫରୁ ଏହି ରାସ୍ତାରେ ପ୍ରଥମ ଥର ପାଇଁ ଦିଲ୍ଲୀର ମୁଖ୍ୟ ପାରେଡ ପରି ଏଠାରେ ପାରେଡ ଆୟୋଜନ ହେଇଥିଲା । 
* ଅକ୍ଟୋବର ୧୭ , ୨୦୦୪ରେ ଏଠାରେ ଭାରତୀୟ ଆକାଶ ବାହିନୀ ତରଫରୁ ସମର କଳା ପ୍ରଦର୍ଶନ ହେଇଥିବା । 
* ୯ ଫେବୃଆରୀ , ୨୦୦୪ରେ ଏଠାରେ ଆନ୍ତର୍ଜାତିକ ମାରାଥନ ପ୍ରତିଯୋଗିତା ଆରମ୍ଭ ହେଇ ତାହା ପ୍ରତିବର୍ଷ ଅନୁଷ୍ଠିତ ହଉଛି ।
* ୧୯ ଫେବ୍ରୁୟାରୀ ୨୦୦୧ରେ ଏଠାରେ ଆନ୍ତର୍ଜାତିକ ନୌସେନା ବାହିନୀ ପ୍ରଦର୍ଶନ ହେଇଥିଲା ଓ ବିଶ୍ୱର ସବୁ ବୃହତ ନୌସେନା ଏଥିରେ ଭାଗ ନେଇଥିଲେ । 
* ୧୯୮୮ମସିହାରେ ଏଠାରେ ଫ୍ରେଞ୍ଚ ଉତ୍ଶାବ ଆୟୋଜିତ ହେଇଥିଲା । 

## ଗ୍ୟାଲେରି 

File:Overcast at Marine Drive.jpg|Overcast at Marine Drive
File:Mumbai 03-2016 27 skyline at Marine Drive.jpg|View towards Marine Drive from Malabar Hill
File:Mumbai 03-2016 45 sunset at Marine Drive.jpg|Orange sunset at Marine Drive
File:Mumbai 03-2016 46 evening at Marine Drive.jpg|Marine Drive during evening dusk
File:BackBayMumbai gobeirne.jpg|Marine Drive follows the shore of Back Bay.
File:A Morning view at Marine Drive.jpg|Morning at Marine Drive
File:Mumbai skyline.jpg|Nariman Point skyline with Air India building in green lightings.
File:View from Marine Drive, Mumbai (2007).jpg|View of Marine Drive from Nariman Point at night.
File:Marine Drive in evening.JPG|Marine Drive against the backdrop of Mumbai skyline in evening
File:Marine Drive, Mumbai, India.jpg|View of Marine Drive from Air India Building
File:Bombay24a.jpg|Marine Drive seen as an arch of light at night.
File:Mumbai 03-2016 44 Marine Drive.jpg|Art Deco apartment building at Marine Drive

## ଆଧାର 
## ପୁନଶ୍ଚ ଦେଖଣା 
* Palm Beach Marg, Navi Mumbai
* Corniche, a similar area in many other cities worldwide, including Abu Dhabi

## ବାହ୍ୟ ସଂଯୋଗ ସବୁ 
* Marine Drive turns 100
* Marine Drive Refurbishment Project